
ДО 
ОБЩИНСКИ СЪВЕТ
БУРГАС


ДОКЛАДНА ЗАПИСКА


От ДИАНА САВАТЕВА, ЗАМ.-КМЕТ „КУЛТУРА, ТУРИЗЪМ И СПОРТ“ ПРИ ОБЩИНА БУРГАС
 

Относно: Предоставяне на финансови средства за участие на състезатели от Централен Полицейски Карате и Джу Джицу Клуб в Световно и Европейско първенство


УВАЖАЕМИ ОБЩИНСКИ СЪВЕТНИЦИ,

 
Настоящата докладна записка е по повод постъпило в Община Бургас писмо за предоставяне на финансови средства за участие на състезатели от Централен Полицейски Карате и Джу Джицу Клуб в Световно и Европейско първенство, както следва: писмо с вх.№ 78-00-102/20.01.2020 г. от г-н В. Русинов – треньор на  Централен Полицейски Карате и Джу Джицу Клуб. 
Школата на клуба, за кратък период от време се превърна във водеща в страната. През изминалата 2019 г. състезателите на клуба постигат най-големите си успехи, като завоюват над 30 медала от Световни и Европейски първенства. 
            Предстоящи събития през 2020 г. са Европейско първенство за деца, планирано за 03 - 05.04.2020 г. в гр. Будапеща, Унгария и Световно първенство, което ще се проведе в периода от 01 до 03.05.2020 г. в гр. Баня Лука. За тези две най-важни състезания в годината, клубът няма финансова възможност за обезпечаване участието на своите състезатели. По тази причина е отправено искане за финансово подпомагане от Община Бургас в размер на 1 000 лв. В бюджета на Община Бургас за 2020 г. са предвидени средства по Приложение 13.4 „Субсидиране на други дейности в спорта“ за финансово подпомагане участието на състезатели на международни състезания от ранга на Световни, Европейски и Балкански шампионати.

Предвид гореизложеното и на основаниe чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет - Бургас да вземе следното:




РЕШЕНИЕ:

        I. Дава съгласие от Приложение 13.4 „Субсидиране на други дейности в спорта“- да се отпусне финансово подпомагане за участието на състезатели от Централен Полицейски Карате и Джу Джицу Клуб в Световно и Европейско първенство - финансиране в размер на 1 000 (хиляда) лева.  

 
 Приложение:
  Копие на писмо, съгласно текста.


 С уважение,

 ДИАНА САВАТЕВА  
 Зам.-кмет „Култура, туризъм и спорт“

